Roís de Corella acollirà les activitats de 'Cultur Pop'
06 març 2018

## Roís de Corella acollirà les activitats de 'Cultur Pop'06 març 2018Última actualització: 14 juliol 2025

![](../gestion/img/_AO_1635-copia.jpg)  
  

La presidenta de la Junta de districte de Roís de Corella, Liduvina Gil i Juanjo Reig, coordinador d'activitats, han presentat aquest matí la nova programació cultural per a aquesta primavera. Baix la marca "CulturPop" la nova proposta consistix a dotar les activitats d'una periodicitat fixa. L'últim divendres de cada mes tindran lloc les activitats culturals d'arts escèniques al passeig de Germanies enfront de l'antic hospital. Una programació gratuïta dirigida a públic familiar.  
  
Segons paraules de **Liduvina Gil** "_un dels objectius que es pretén aconseguir en donar-li una continuïtat periòdica a les activitats, és crear hàbit de consum de cultura en els xiquets i xiquetes des de menuts i que millor que fer-ho en l'any en què la nostra ciutat ostenta la capital Cultural_"  
  
D'aquesta manera, la programació serà la següent:  
  
**Divendres 23 març, a les 17.30 h:** "La ruta de la seda": contacontes i taller d'animació a la lectura, amb Xusa Miñana. Les llegendes i contes de la ruta de la seda van passar fa molts anys, en terres llunyanes d'orient pròxim. Activitat oberta al públic, contes i treballs manuals.  
  
**Divendres 27 d'abril, a les 17:30 h:** "Lore i els colors perduts": Titelles. S'han perdut tots els colors. Lore i els seus amics sortiran a buscar-los en un viatge ple de rialles, aventures i fantasia.  
  
**Divendres 25 de maig, a les 17:30 h:** "Pura màgia" Un espectacle fantàstic d'un món d'il·lusió, a càrrec de Fer.  
  
**Dissabte 2 de Juny, a les 19:00 h:** Teatre "Festa Pirata": El capità pirata va aconseguir molts tresors, però necessita allistar molts pirates per aconseguir-los  
  
Per la seua banda, el coordinador d'activitats, **Juanjo Reig** ha destacat el caràcter popular de les activitats i l'enfocament més cultural de les activitats de cara a les festes de barri.

[Twittear](https://twitter.com/share)